ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. «Ο ΑΡΙΣΤΟΤΕΛΗΣ»
ΟΜΟΦΩΝΗ ΑΠΟΦΑΣΗ ΓΣ 5.03.2026
Για την ελευθερία του συνδικαλιστικού λόγου

Να σταματήσει κάθε δίωξη της Έφης Λάζου 
Κάτω τα χέρια από τον συνδικαλιστικό λόγο – Όχι στην ποινικοποίηση της συνδικαλιστικής δράσης

Καταγγέλλουμε την άσκηση αγωγής για συκοφαντική δυσφήμιση από τον ΔΙΠΕ Ζακύνθου σε βάρος της Προέδρου του Συλλόγου ΠΕ Ζακύνθου, Λάζου Έφης για τοποθέτησή της στην Ολομέλεια των Προέδρων της ΔΟΕ στη Θεσσαλονίκη την 1η Νοεμβρίου του 2025. 

Η ενέργεια αυτή δεν αποτελεί μεμονωμένο περιστατικό. Εντάσσεται σε μια συνολικότερη προσπάθεια επιβολής σιωπής, εκφοβισμού και πειθάρχησης των εκπαιδευτικών και των συνδικαλιστικών τους εκπροσώπων.

Δηλώνουμε ξεκάθαρα:

Την πλήρη στήριξή μας στην Πρόεδρο του Συλλόγου μας, που εξέφρασε συλλογικές θέσεις μέσα από τον θεσμικό της ρόλο. Η επίθεση σε έναν/μία συνδικαλιστή /στρια είναι επίθεση σε όλο τον κλάδο.

Η αγωγή- δίωξη  απέναντι σε συνδικαλιστική τοποθέτηση αποτελεί ευθεία απόπειρα ποινικοποίησης της συνδικαλιστικής δράσης και δημιουργίας κλίματος φόβου. 

Στόχος είναι να σιωπήσουν οι φωνές που αντιστέκονται. Δεν θα τους περάσει.

Οι εκπαιδευτικοί θα μιλούν, θα καταγγέλλουν, θα συγκρούονται με την πολιτική και τη διοίκηση που υποβαθμίζει το δημόσιο σχολείο.

Οι συλλογικές διαδικασίες του κλάδου δεν είναι «ουδέτεροι χώροι», αλλά πεδία αγώνα και έκφρασης.

Να σταματήσει κάθε δίωξη της Έφης Λάζου. Να μπουν στο αρχείο οι συγκεκριμένες υποθέσεις

Να σταματήσει κάθε δίωξη συνδικαλιστών για τη δράση και τον λόγο τους.

Πλήρης κατοχύρωση της ελεύθερης συνδικαλιστικής έκφρασης σε όλους τους χώρους.

Καλούμε τη ΔΟΕ και την ΟΛΜΕ:

Να πάρουν  ξεκάθαρη θέση απέναντι στην ποινικοποίηση του συνδικαλιστικού λόγου

Να οργανώσουν απάντηση του κλάδου απέναντι σε τέτοιες πρακτικές

Η ΔΟΕ να καλύψει συνδικαλιστικά, νομικά και οικονομικά κάθε διωκόμενο συνδικαλιστή.

Καλούμε επίσης ΣΕΠΕ και ΕΛΜΕ να βγάλουν σχετικά ψηφίσματα και

Την Ολομέλεια Προέδρων  της ΔΟΕ στις 7.3.2026 στην Αθήνα να βγάλει σχετικό ψήφισμα.
Ο ΣΥΝΔΙΚΑΛΙΣΤΙΚΟΣ ΛΟΓΟΣ ΔΕΝ ΔΙΩΚΕΤΑΙ, ΔΕΝ ΦΙΜΩΝΕΤΑΙ,

ΔΕΝ ΜΠΑΙΝΕΙ ΣΤΟΝ ΓΥΨΟ!
Το προεδρείο της ΓΣ

Παναγιώτου Χρήστος

Λαμπρόπουλος Κωνσταντίνος
